4 สิทธิประโยชน์มนุษย์เงินเดือน มีอะไรบ้าง
4 สิทธิประโยชน์มนุษย์เงินเดือน ได้แก่
 

1. สิทธิประโยชน์ของสวัสดิการที่ทำงาน สามารถวางแผนการเงินสำหรับตนเองและครอบครัวจากสวัสดิการที่ได้รับ รวมทั้งยังสามารถลดภาระค่าใช้จ่ายที่อาจซ้ำซ้อนกับสวัสดิการต่างๆ ได้อีกด้วย เช่น
- สวัสดิการด้านสุขภาพ : การทำประกันกลุ่มให้กับพนักงานและครอบครัว โดยคุ้มครองในเรื่องชีวิต อุบัติเหตุ ทุพพลภาพ รักษาพยาบาลและโรคร้ายแรง
- สวัสดิการด้านการเงิน : การจัดตั้งสหกรณ์ออมทรัพย์ โดยให้ดอกเบี้ยอัตราพิเศษ ทั้งเงินฝากและเงินกู้ เพื่อส่งเสริมวินัยการออมและเปิดโอกาสในการเข้าถึงแหล่งเงินกู้เพื่อสร้างความมั่นคงให้กับชีวิต
- สวัสดิการด้านการศึกษา : การให้ทุนการศึกษาต่อในระดับปริญญาโทและปริญญาเอก รวมทั้งทุนอบรมสัมมนาต่างๆ เพื่อให้พนักงานได้พัฒนาตนเองและองค์กรต่อไปในอนาคต


2. สิทธิประโยชน์ทางภาษี มนุษย์เงินเดือนสามารถวางแผนภาษีได้ง่ายกว่าฟรีแลนซ์หรือเจ้าของกิจการ เพราะคาดการณ์รายได้ได้ค่อนข้างแน่นอน ดังนั้นอย่ามองข้ามข้อได้เปรียบนี้ เริ่มต้นวางแผนภาษีตั้งแต่ต้นปี ด้วยการใช้สิทธิลดหย่อนภาษีเพื่อเพิ่มเงินออมเข้ากระเป๋าให้ได้มากที่สุด เช่น การลงทุนในกองทุนรวมเพื่อส่งเสริมการออม(SSF) และกองทุนรวมเพื่อการเลี้ยงชีพ (RMF) การซื้อประกันชีวิต การซื้อประกันสุขภาพให้กับบิดามารดา การบริจาคเงินให้มูลนิธิและสถานศึกษา เป็นต้น


3. สิทธิประโยชน์ของกองทุนประกันสังคม เพราะมีทั้งเงินสะสมและเงินสมทบจากนายจ้างทุกเดือน ซึ่งเงินทั้งหมดจะถูกนำไปบริหารให้งอกเงยเพื่อให้ความคุ้มครองสมาชิกกองทุนฯ ทั้งเรื่องการเจ็บป่วย ประสบอุบัติเหตุ คลอดบุตร เสียชีวิต และผลประโยชน์ทดแทนในกรณีว่างงาน นอกจากนี้ยังมีเงินบำเหน็จชราภาพให้ใช้ในยามเกษียณอีกด้วย เงินที่หักไปเข้ากองทุนฯ ทุกเดือนๆ ให้สิทธิประโยชน์แก่มนุษย์เงินเดือนมากมาย


4. สิทธิประโยชน์ของกองทุนสำรองเลี้ยงชีพหรือกองทุน กบข. ไม่ใช่ทุกคนที่จะได้รับสวัสดิการดีๆ เช่นนี้ ดังนั้นหากใครได้รับสิทธินี้ ก็ควรใช้สิทธิให้เต็มที่ ด้วยการสะสมเงินให้เต็มตามอัตราที่กองทุนกำหนด และเลือกทางเลือกลงทุนที่เหมาะสมกับระดับความเสี่ยงที่ยอมรับได้ เพราะทั้งเงินสะสมและเงินสมทบที่ใส่เข้าไปในกองทุนฯ ตลอดระยะเวลาการทำงาน จะงอกเงยมาช่วยให้มีชีวิตวัยเกษียณที่มั่นคงได้ไม่ยากเลย หากยังนึกภาพไม่ออกลองมาคำนวณกันดูว่า ถ้าวางแผนเกษียณด้วยการเก็บสะสมเงินจากกองทุนสำรองเลี้ยงชีพหรือกองทุน กบข.
ความรู้ทางการเงิน